Fallen

**Fallen** ;(ฟอลเลน, ลำนำแห่งการปฏิวัติ)

เรื่องราวเกี่ยวกับโลกในช่วงปี ค.ศ. 2154 โลกที่ก้าวเข้าสู่ ‘ยูโทเปียจำลองลำดับที่ 1’  ได้ปฏิเสธผู้มีปัญหาทางจิตใจ ใครก็ตามที่มีแนวโน้มป่วยทางจิตใจจะต้องถูกกำจัด เพื่อไม่ให้เป็นเยี่ยงอย่างแก่ผู้อื่น และพวกเขาเหล่านั้นก็มีโทษไม่ต่างจากอาชญากรร้ายแรง เหล่าผู้คนที่มีอาการป่วยทางจิตใจนั้น จะถูกเรียกว่า ‘Mendis’ (เมนดิส)  และถูกตามล่าจาก WBC และพิพากษาเหล่าเมนดิสได้ตามกฎหมาย ซึ่ง ‘ลูน่า’ เมนดิสหัวหน้ากลุ่ม Lunatic ได้เริ่มเคลื่อนไหวและต่อกรกับ ‘เม็ดเลือดขาว’ หน่วยปฏิบัติการกวาดล้างกลุ่มผู้ป่วยทางจิต หรือ WBC  เพื่อเปิดโปงความจริงของระบบ SC ที่ทะนงตัวอยู่เหนือจิตใจของผู้คน

## Plot

เรื่องราวจะเริ่มต้นขึ้นด้วยคดีเขย่าขวัญที่เกิดขึ้นในเมืองของกลุ่มอาชญากรที่ใช้ชื่อว่า 'ซีโนเวล' ที่ก่อคดีฆาตรกรรมหมู่อย่างต่อเนื่อง จนเรื่องร้อนไปถึง WBC หน่วยงานภายใต้การดูแลของ SC ผู้มีสิทธิ์พิพากษาเหล่าเมนดิสได้โดยไร้ข้อกังขา ทำให้ 'เดรโก' สารวัตรไซจิสประจำหน่วยที่ 2 พร้อม 'เซซิเรีย' ผู้คุ้มครองประจำหน่วยและพรรคพวกในทีมต้องออกสืบหาคนร้ายและเหตุจูงใจในการก่อคดี และการสืบสวนก็นำไปสู่เบาะแสเกี่ยวกับสมาชิกซีโนเวลคนหนึ่งนามว่า 'อัลฟ่า' ซึ่งถูกสมาชิกอีกคนอย่าง 'มิซาร์' ฆ่าตายด้วยเหตุผลบางอย่างก่อนจะหลบหนีไป เดรโกจึงรวบรวมเบาะแสต่างๆจนรู้ความจริงว่าอัลฟ่าที่ตายไปก็คือ 'รีท แลนด์เวส' เพื่อนเก่าของตัวเองสมัยเคยเข้าสอบเป็นสารวัตรด้วยกัน และได้พบกับแผ่นกระจกที่ถูกเขียนด้วยข้อความประหลาดยังสถานที่ตายของรีท ทว่ายังไม่ทันที่จะรู้เหตุจูงใจที่ทำให้เพื่อนสนิทที่หายสาบสูญไปกลายเป็นเมนดิส เดรโกก็ได้ค้นพบเงื่อนไขของซีโนเวลที่เกี่ยวข้องกับ วันข้างขึ้นข้างแรม ดวงจันทร์ และแผนที่ดาวโบราณ ซึ่งเป็นความรู้เก่าแก่ที่ไม่น่าจะมีหลงเหลืออยู่ในยุคสมัยนี้แล้ว

เมื่อทราบความเป็นไปได้ของแผนการณ์เดรโกกับสารวัตร 'สการ์เล็ต' และสารวัตร 'เกธิน' ก็ได้นำเรื่องนี้เข้าประชุม ทว่ากลับถูกระบบ SC ปฏิเสธที่จะให้ความร่วมมือ ทำให้พวกเขาต้องปฏิบัติการตามแผนของตัวเองในการดักรวบตัวซีโนเวล ณ สถานที่ก่อคดีครั้งถัดไปจากตำแหน่งของแผนที่ดาว และในการปะทะกันนั้นเดรโกก็ได้พบกับมิซาร์อีกครั้ง มิซาร์ได้ทิ้งคำใบ้เอาไว้ให้กับเดรโกก่อนจะถอยออกไปและกลายเป็นชัยชนะของ WBC ที่สามารถหยุดยั้งคดีของซีโนเวลได้ หลังจากนั้นเมื่อถึงวันก่อคดีครั้งสุดท้ายเดรโกก็ได้พบกับ 'วีก้า' สมาชิกคนสำคัญของ 'สเตลล่า' ส่วนหนึ่งขององค์กร Lunatic ผู้ชักใยอยู่เบื้องหลังซีโนเวลอีกที ในการต่อสู้ครั้งนี้เดรโกได้เสีย 'แอสตัน' สมาชิกในทีมของตัวเองไป ในขณะที่เขาสามารถจบชีวิตวีก้าได้ ทว่าการตายของวีก้าก็ได้นำไปสู่เบาะแสอันยิ่งใหญ่เกี่ยวกับบุคคลปริศนาผู้มีชื่อว่า 'ลูน่า อัล มาเชลดีเล่' รวมทั้งเบาะแสเกี่ยวกับสเตลล่าและสมาชิกที่เหลือ

หลังจากจบคดีล่าสุดของซีโนเวลได้สามเดือน 'เดเนป' สมาชิกอีกคนของสเตลล่าก็ได้ปรากฏตัวขึ้นต่อหน้าเดรโกพร้อมกับมิซาร์ เพื่อแจ้งถึงแผนการณ์สุดท้ายของซีโนเวลที่กำลังจะมาถึงและเป็นการท้าทายอำนาจการสืบสวนของระบบ SC เดรโกและสการ์เล็ตจึงร่วมมือกันตามหาเบาะแสตามคำใบที่ว่า *'คมเขี้ยวที่แท้จริงไม่อาจมองเห็นได้ด้วยดวงตาของคนเป็น'* จนนำไปสู่การตามหาแผนที่ดาวโบราณของบาบิโลเนีย ซึ่งครั้งหนึ่งเคยเป็นอารยธรรมเก่าแก่ของโลกและเกี่ยวข้องกับสเตลล่า และแผนที่นั้นก็กำลังถูกประมูลอยู่ในตึกเนฟโซเคียซึ่งเป็นศูนย์บัญชาการรองของระบบ SC เมื่อเดรโกไปถึงก็เกิดการระเบิดขึ้นในตึก เดรโกได้ไล่ตามมือวางระเบิดจนได้พบกับหญิงสาวปริศนาซึ่งเขาเชื่อว่าเธอก็คือลูน่า ผู้ซึ่งมีเบื้องลึกเบื้องหลังบางอย่างเกี่ยวกับซีโนเวลและสเตลล่า ทว่าเรื่องที่ไม่คาดคิดก็เกิดขึ้นเมื่อเดรโกนั้นไม่สามารถพิพากษาลูน่าได้ เธอคือ 'มรดกของพระเจ้า' บุคคลผู้ซึ่งปราศจากมลพิษและ*ค่าความผิดปกติทางจิต*ซึ่งระบบ SC ไม่อาจลงทัณฑ์ความผิดของเธอได้ ทั้งคู่ไล่ล่ากันจนลูน่าหลบหนีขึ้นไปบนชั้นดาดฟ้าก่อนที่จะถูกเฮลิคอปเตอร์ของเดเนปพาตัวหนีออกไปส่วนฝ่ายเดรโกก็เสียแผนที่ดาวที่เสียหายจากการระเบิดไปบางส่วน

เดรโกได้ขอให้ อ.แมรด ติดต่อหา ศ.เอเรนัล ผู้เคยศึกษาค้นคว้าเกี่ยวกับความรู้โบราณของยุคสมัยก่อนการเปลี่ยนแปลง ซึ่งจากการถอดรหัสที่อยู่บนแผนที่ก็ทำให้ทั้งสามได้พบกับชื่อของบุคคลที่ไม่น่าจะมีตัวตนอยู่นั่นคือ 'เอ็ดมัน ฮัลเลย์' ชายผู้ซึ่งเป็นคนค้นพบดาวหางในครั้งโบราณ ทว่าเบาะแสนั้นกลับทำให้ ฮ.เอเรนัล คาใจ เขาได้ขอให้เดรโกตรวจสอบเรื่องนี้เองเพราะเขารู้ความจริงบางอย่างที่ไม่สามารถบอกได้ เดรโกจึงพา 'อลัน' หนึ่งในสมาชิกของทีมตัวเองออกเดินทางโดยปิดบังไม่ให้คนอื่นๆรับรู้ สัญชาตญาณของเดรโกได้นำพวกเขามาถึงยังสุสานของฮัลเลย์ซึ่งอยู่ห่างไกล ที่นั่นทั้งสองได้พูดคุยกับผู้ดูแลสุสานและได้รู้ความจริงว่า ถึงแม้ฮัลเลย์จะถูกยกย่องในฐานะปัญญาชนยุคโบราณ แต่กลับมีสิ่งหนึ่งที่บ่อนทำลายความน่าศรัทธาของเขา นั่นคือสิ่งที่เขาเรียกว่า 'อการ์ธา' ดินแดนมายาที่ไม่มีใครเคยค้นพบ แต่ฮัลเลย์เชื่อสุดหัวใจว่ามันมีอยู่จริง อลันจึงขุดโลงศพของฮัลเลย์ขึ้นมาและได้พบกับสมุดบันทึกที่ถูกฝังอยู่ในโลงโดยมันได้ระบุคำใบและพิกัดประหลาดเอาไว้ว่า *'ดินแดนซึ่งตั้งอยู่ ณ จุดที่ปัญญาไม่อาจแตะต้อง ที่นี่ไม่ใช่ดินแดนของมนุษย์ผู้ต่ำต้อย   แต่เป็นดินแดนที่เหมือนของขวัญจากพระเจ้า   มันงดงามและมีค่ามากเกินกว่าจะหาสิ่งใดเปรียบ  ทั้งผืนดินและแผ่นฟ้าต่างเป็นส่วนหนึ่งของกันและกัน  ราวกับแดนสวรรค์ของพระเจ้าผู้สรรค์สร้างสรรพสิ่ง   เพราะเหตุนั้นเราจึงตัดสินใจ...จะกลบฝังความลับนั้นจากโลกใบนี้  มิให้มีสิ่งใดแตะต้องที่แห่งนี้ได้อีก'* คำบอกใบ้นั้นเป็นเสมือนกุญแจดอกสุดท้าย ทว่าพิกัดที่เขียนเอาไว้ในสมุดนั้นไม่สามารถอ่านได้หากไม่มีผู้รู้รหัส เดรโกจึงตัดสินใจพาอลันกลับไปที่สำนักงานและหมายจะดำเนินการสืบสวนเรื่องนี้ด้วยตัวเอง ทว่าการทำแบบนั้นจะทำให้เดรโกซึ่งมีตำแหน่งเป็นสารวัตรไซจิสต้องโทษได้ อลันจึงตัดสินใจลาออกจากการเป็นผู้คุ้มครองและลดตัวลงมาเป็นเมนดิสเพื่อช่วยเหลือเดรโก เพราะหากเป็นเมนดิสตัวเขาก็มีความผิดอยู่แล้วไม่มีความจำเป็นต้องเป็นห่วงภาระหน้าที่ของตัวเองเหมือนอย่างผู้เป็นนาย จากนั้นทั้งคู่จึงได้ตามสืบหาที่อยู่ของเดเนป ชายผู้ที่เดรโกเชื่อว่าเขาคือความหวังสุดท้ายในการไขความลับของการใช้กุญแจดอกนั้น ทว่าหนทางกลับไม่ได้ง่ายอย่างที่คิด เพราะสถานที่ที่เดเนปอาศัยอยู่นั้นอยู่นอกเหนือการควบคุมของ SC หรือก็คือเป็นพื้นที่สีแดงที่เต็มไปด้วยเมนดิส ทั้งคู่ใช้เวลาฝันฝ่าค้นหาเบาะแสที่แทบไม่หลงเหลือของชายคนนั้นจนในที่สุดก็ไปถึงยังรังของเจ้าตัว ทว่าที่นั่นพวกเขากลับไม่ได้พบกับเดเนปอย่างที่หวัง มีเพียงมิซาร์ซึ่งรอคอยพวกเขาอยู่ เดรโกได้ขอให้อลันปล่อยให้เขาคุยกับมิซาร์ก่อนที่เดรโกจะได้รับรู้ความจริงว่า สาเหตุที่รีทเพื่อนสมัยก่อนของเขากลายเป็นเมนดิสนั้นมาจากการตัดสินอันไม่ชอบธรรมของระบบ และคนที่มอบหน้าที่ 'อัลฟ่า' หรือสมาชิกของซีโนเวลให้แก่รีทก็ไม่ใช่วีก้า แต่เป็นผู้หญิงที่ชื่อว่า 'ลูน่า' นอกจากนี้สถานที่ที่พวกเขาตามหานั้นถูกตลบตะแลงหลอกจากความเชื่อดั้งเดิมของคนโบราณซึ่งถูกฮัลเลย์หลอกอีกทีหนึ่ง หลังจากนั้นเดรโกได้พิพากษาความผิดของมิซาร์ซึ่งเจ้าตัวก็ไม่ขัดขืนโทษทัณฑ์ที่ถึงแก่ชีวิตนั้นแต่อย่างใด

ต่อมาเขาได้เดินทางไปตามคำบอกเล่าของมิซาร์ และค้นพบว่าจริงที่ว่า อการ์ธานั้นไม่ใช่สถานที่ที่อยู่แต่ในตำนานของคนยุคโบราณ แต่มันมีตัวตนอยู่จริง เพียงแต่มันถูกซ่อนเร้นจากโลกภายนอกและในอดีตก็มีเพียงฮัลเลย์เท่านั้นที่เคยไปถึง ทว่าการไปถึงยังสถานที่แห่งนั้นกลับทำให้เขาเลือกจะหลอกคนทั้งโลกว่าตัวเองเสียสติ และที่แห่งนั้นคือการเพ้อฝันถึงโลกใต้พิภพอันไร้สาระ แต่ความจริงแล้วอการ์ธานั้นตั้งอยู่บนจุดสูงสุดของเทือกเขาที่สามารถมองเห็นแสงเหนือในรัสเซีย และที่แห่งนั้นถูกสร้างขึ้นเมื่อนานแสนนานมาแล้ว

เมื่อเดรโกมาถึงยังชายแดนเขาก็พบกับเดเนปผู้เป็นเสมือนเลขาส่วนตัวของลูน่า เดเนปอาสานำทางเดรโกไปพบกับความจริงที่เขาตามหา เมื่อทั้งสองเดินทางมาถึงเดรโกก็ได้พบกับลูน่า หญิงสาวผู้อยู่เบื้องหลังเหตุการณ์และความสูญเสียทั้งมวลที่เกิดขึ้นจากสเตลล่าและซีโนเวล ลูน่าเล่าว่าเธอปรารถนาที่จะทำลายรากฐานของระบบ SC ซึ่งทะนงตัวอยู่เหนือจิตใจของผู้คน เพราะเธอคือผู้ที่เห็นความจริงอันไร้มนุษยธรรมของระบบซึ่งกระทำกับมนุษย์ด้วยตาของตัวเอง และสาเหตุที่เธอใช้สเตลล่าและซีโนเวลในการก่อคดีก็เพื่อทดสอบว่าระบบนั้นคู่ควรแก่การดำรงอยู่หรือไม่ ทว่าผลลัพธ์ที่เธอได้นั้นกลับทำให้เธอผิดหวังและตัดสินใจเดิมพันสิ่งสุดท้ายเอาไว้กับการเผชิญหน้าของตัวเองและเดรโก และสิ่งที่เธอต้องการคือพิสูจน์ว่ามนุษย์นั้นสามารถก้าวข้ามความถูกต้องได้เพียงแค่คนเดียวก็ยังดีเพื่อเป็นการยืนยันว่าตัวตนของระบบที่อยู่เหนือสังคมนั้นคือสิ่งที่ผิดพลาดมาโดยตลอด

ทว่าการเผชิญหน้ากันในครั้งนี้นั้นทั้งสองรู้ดีอยู่แก่ใจถึงโชคชะตาที่ไม่มีทางหลีกเลี่ยง ไม่ใครก็ใครสักคนหนึ่งที่ต้องเป็นฝ่ายยุติทุกสิ่งลงที่นี่ ทว่าลูน่านั้นคือมรดกของพระเจ้า ตัวตนของผู้ที่ไม่สามารถถูกระบบพิพากษาได้ซึ่งหากไม่สังหารเธอก็เท่ากับว่าเดรโกได้ทรยศต่อความถูกต้องที่ตัวเองปกป้องมาโดยตลอด แต่หากเขาสังหารเธอที่ไม่มีทางถูกตัดสินตัวเขาก็จะกลายเป็นฆาตรกรไม่ต่างอะไรจากเธอ นี่คือการเดิมพันระหว่างความจริงกับความถูกต้อง ซึ่งวงล้อแห่งชะตากรรมของทั้งสองได้มาบรรจบกัน และในตอนนั้นเองที่เดรโกจำได้ว่าเขากับลูน่าเคยพบกันเมื่อสมัยเด็ก และเคยเป็นเพื่อนของเขามาก่อน และในวินาทีถัดมาทั้งสองก็เข้าปะทะกันก่อนที่เรื่องราวจะจบลงด้วยน้ำตาและเสียงปืนที่ดังกึกก้องไปทั่วอการ์ธา...

## Themes

ก่อนที่จะมีการเขียนเรื่องนี้ ตัวผู้เขียน (RayRin | SIN RayRin) ได้สูญเสียความไว้วางใจให้กับสังคมที่ปฏิบัติต่อผู้มีสภาวะผิดปกติทางจิตมาก่อน ข่าวและสภาพสังคมที่เกิดขึ้นกับผู้มีปัญหาทางจิตนั้นย่ำแย่และหนักหนาจนทำให้เธอตัดสินใจเขียนหนังสือเล่มนี้ขึ้นเพื่อตอบสนองสังคมที่น่ารังเกียจซึ่งปฏิบัติกับผู้ป่วยโรคซึมเศร้า ไบโพล่า หรือสภาวะผิดปกติทางจิตอื่นๆอย่างโหดร้ายในมุมมองของเธอ

ทว่าการที่ตัวเธอเองนั้นก็เป็นผู้ป่วยผู้ซึ่งต้องใช้ชีวิตอยู่ในสังคมเฉกเช่นคนปกติก็ทำให้เธอเลือกที่จะแสดงทั้งมุมมองของผู้ถูกกระทำ และผู้กระทำออกมา ดังจะเห็นได้ว่า Fallen นั้นไม่ได้มีเพียงมุมมองของสารวัตรไซจิสหรือผู้คนปกติที่ต้องตัดสินเหล่าผู้ป่วย แต่ยังมีมุมมองของเมนดิสหรือผู้ป่วยที่มีต่อสังคมและระบบสังคมที่ปฏิเสธตัวพวกเขาเองอีกด้วย

นอกจากนี้ผู้เขียนยังจงใจเขียนแบบปลายเปิดเพื่อให้สิทธิ์ผู้อ่านได้คิดตอนจบที่ตัวเองพอใจในแบบของตัวเอง

## Main Character

* เดรโก ไวท์เดเรน
* ลูน่า อัล มาเชลดีเล่
* วีก้า
* เดเนป
* อัลแตร์
* มิซาร์
* ผู้คุ้มครองประจำหน่วยสืบสวนที่ 2
* สารวัตรไซจิส

## Details

* แผนที่ดาวแห่งโลกเก่า
* กุญแจแห่งคลาวิส
* สุสานต้องห้าม

## Another

* ในฉบับภาษาอิตาลีนั้นจะมีทั้งแบบ Novel และ Comic
* ในฉบับภาษาไทย มีให้อ่านฟรีจนถึงแค่ Novel ถึง Chapter 18 เท่านั้น
* แม้จะถูกเขียนขึ้นก่อน แต่ Fallen เป็นเนื้อเรื่องหลังจาก Fallen Apocalypse